proxectonos/corpus_dominio_legal_administrativo_tmp huggingface dataset:
11/07/2018 | Administración LocalMunicipal
Arzúa
Aprobación padron SAF mes de xuño

Por Resolución da Alcaldía de data 05 de Xullo de 2018, aprobouse o padrón de suxeitos pasivos da taxa pola prestación do servizo de axuda no fogar correspondente ao mes de Xuño de 2018. Conforme ao disposto no artigo 102.3 da Lei 58/2003, de 17 de decembro, xeral tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004 de 5 de marzo, polo que se aprobou o texto refundido da Lei reguladora de facendas locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo de un mes dende a interposición do recurso sen que recaese unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. Arzúa, 05 de Xullo de 2018 Alcalde-presidente do Concello de Arzúa Fior Daliza Witte Jagne
11/07/2018 | Administración LocalMunicipal
Dumbría
Anuncio desafectación camiño en Ézaro

Aprobado inicialmente por acordo plenrario de 5/7/2018 o expediente de desafectación do tramo do camiño sin referencia catastral e descrito no proxecto técnico de Desafectación suscrito polo enxeñeiro técnico agrícola Pedro Zapata Roel como: Porción de camiño dunha superficie de 18,08 m 2 que linda ao Oeste coa parcela propiedade dos Hrdos de Marcos David Rivero El Adad, ao Leste coa parcela de referencia catastral 9614805MH8591S, propiedade dos Hrdos de Marcos David Rivero El Adad, ao norte e sur con víal público, e de conformidade co artigo 8 do Real Decreto 1372/1986, de 13 de xuño, polo que se aproba o Regulamento de Bens das Entidades Locais, sométese a información pública polo prazo dun mes a contar desde o día seguinte ao de publicación do presente anuncio no BOP. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Dumbría, 5 de xullo de 2018. O ALCALDE, José Manuel Pequeño Castro
11/07/2018 | Administración LocalMunicipal
Dumbría
Aprobación inicial expediente modificación de créditos 2/2018

O pleno do concello, en sesión celebrada o día 5 de xullo de 2018, aprobou inicialmente o expediente de modificación de créditos por suplemento de crédito 2/18. En cumprimento do disposto no art.169 do Real Decreto Lexislativo 2/2004 de 5 de marzo, expónse ó público por prazo de quince días hábiles contados dende o seguinte á da publicación do presente anuncio no BOP, para que poidan presentarse as reclamacións ou alegacións que se consideren pertinentes, que deberán dirixirse ao Sr. Alcalde do concello. Dumbría, 5 de xullo de 2018 O ALCALDE, José Manuel Pequeño Castro
11/07/2018 | Administración LocalMunicipal
Dumbría
Anuncio desafectación camiño en Salgueiros

Aprobado inicialmente por acordo plenrario de 5/7/2018 o expediente de desafectación do treito de camiño público con referencia catastral 15034D5010904600000WZ, que se ubica no linde Oeste da parcela catastral 15034D50105016, que se describe no proxecto técnico suscrito polo enxeñeiro técnico agrícola Pedro Zapata Roel (col 708) como “Porción de camiño con referencia catastral 15034D5010904600000WZ e cunha superficie de 82 centiáreas, que linda: Norte e Sur, resto de camiño público de referencia catastral indicada, Leste, a parcela con referencia catastral 15034D50105016, e Oeste a parcela pechada de muro con referencia catastral 15034D50105017, e de conformidade co artigo 8 do Real Decreto 1372/1986, de 13 de xuño, polo que se aproba o Regulamento de Bens das Entidades Locais, sométese a información pública polo prazo dun mes a contar desde o día seguinte ao de publicación do presente anuncio no BOP. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Dumbría, 5 de xullo de 2018. O ALCALDE, José Manuel Pequeño Castro
11/07/2018 | Administración LocalMunicipal
Cabana de Bergantiños
Establecemento do prezo público pola actuación musical de Carlos Núñez

Conforme o disposto nos artigos 41, 47 e 127 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, e na Ordenanza reguladora do prezo público por actividades educativas, culturais e deportivas (BOP nº 184 do 26 de setembro de 2014) faise público a efectos de coñecemento xeral e publicidade que a Xunta de Goberno Local na sesión celebrada o día 5 de xullo de 2018 acordou o establecemento do prezo público pola actuación de Lucia Covadonga El Ali Filgueras en data 13 de agosto de 2018, na explanada do Dolmen de Dombate no Concello de Cabana de Bergantiños, co seguinte detalle: O abono do prezo público realizarase a través dos medios habilitados polo Concello. Cabana de Bergantiños, a 5 de xullo de 2018 O Alcalde Asdo. José Muíño Domínguez
11/07/2018 | Administración LocalMunicipal
Fene
Servizos Económicos e Tributarios
Aprobación inicial expediente modificativo de créditos

O Pleno do Concello de Fene, en sesión celebrada o día 5 de xullo de 2018, aprobou inicialmente o expediente de modificación de créditos 11/2018, subexpediente 2/2018 de suplemento de créditos, por importe de 245.793,64 euros. O expediente permanecerá exposto ao público, na oficina da intervención municipal, durante o prazo de quince días hábiles contados a partir do seguinte ao da publicación do presente anuncio no Boletín Oficial da Provincia, para os efectos de exame e presentación de reclamacións ante o Pleno, segundo o disposto no artigo 177, en relación co artigo 169 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais. Se ao remate do período de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación. Asinado dixitalmente en Fene polo alcalde, Gumersindo Pedro Galego Feal, o 6 de xullo de 2018.
11/07/2018 | Administración LocalMunicipal
Pontedeume
Aprobación definitiva modificación de crédito 7/2018

Aprobada inicialmente na sesión plenaria celebrada o 31/05/2018, a modificación de crédito número 7/2018, na modalidade de crédito extraordinario e suplemento de crédito, e unha vez exposto ao público sen terse presentado reclamación ningunha (BOP número 107 do 7/06/2018), queda definitivamente aprobada en aplicación dos artigos 177.2 e 169.3 do texto refundido da Lei reguladora das facendas locais; Logo deste expediente o resumo por capítulos do orzamento 2018 queda como segue: Contra este acordo, que esgota a vía administrativa, poderase interpoñer directamente recurso contencioso-administrativo no prazo de dous meses, contados a partir da presente publicación, tal como dispón o artigo 46.1 da Lei 29/1998 de 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime pertinente. Documento asinado dixitalmente por D. Bernardo Fernández Piñeiro, Alcalde-Presidente, en Pontedeume a 5 de xullo de 2018.
11/07/2018 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Lista definitiva de persoas admitidas e excluídas ás probas selectivas para postos de técnico/a de xestión de administración xeral A2

ANUNCIO Por Resolución da presidencia número 23.633/2018, do 09/07/2018, que se reproduce a continuación, aprobouse a relación definitiva de persoas aspirantes admitidas e excluídas ao proceso selectivo para elaborar unha lista de aspirantes a persoal funcionario interino e/ou laboral temporal para postos de técnico/a de xestión de administración xeral (A2). “D. Valentín González Formoso, Presidente da Deputación Provincial da Coruña, Por Resolución número 21.299, do 15 xuño de 2018, da Presidencia desta Deputación aprobouse a lista provisional de persoas admitidas e excluídas do proceso selectivo de persoal funcionario interino e/ou laboral para postos de técnico/a de xestión de administración xeral (A2). Unha vez transcorrido o prazo establecido para a presentación de reclamacións sobre a lista provisional de persoas admitidas excluídas (BOP núm.115, do 19/06/2018) e tendo en conta as Bases da convocatoria, RESOLVO: Primeiro. –Aprobar a relación definitiva de persoas aspirantes admitidas e excluídas do proceso selectivo: Segundo. –Nomear o tribunal que deberá cualificar o proceso selectivo coa seguinte composición: Terceiro. –Convocar a todas a persoas aspirantes admitidas, en chamamento único, para a realización do primeiro exercicio que terá lugar o día 17 de xullo de 2018, ás 10.00 horas, no IES Rafael Puga Ramón (rúa Leopoldo Alas Clarín 4, 15008, A Coruña). Coa finalidade de acreditar a súa identidade as persoas aspirantes deberán presentar o DNI ou, no seu defecto, permiso de conducir ou pasaporte. Así mesmo, deberán acudir provistos de bolígrafo azul ou negro. Non se permitirá o acceso ao recinto onde se realice o exercicio con teléfonos móbiles, axendas electrónicas, reloxos intelixentes ou calquera outro instrumento do que se poida valer a persoa aspirante para auxiliarse na realización do exercicio. Non se habilitará ningún servizo de recollida de móbiles.” Contra esta resolución, que pon fin á vía administrativa, poderase interpoñer, con carácter potestativo, recurso de reposición ante o presidente da Deputación no prazo dun mes, contado desde o día seguinte ao da súa publicación, de acordo co establecido na Lei 39/2015, do 1 de outubro, do Procedemento Administrativo Común das Administracións Públicas; ou directamente recurso contencioso-administrativo, no prazo de dous meses desde a súa publicación, ante o Xulgado do Contecioso-Administrativo de Coruña, de conformidade co na lei Lei 29/1998, do 13 de xullo, reguladora da Xurisdicción Contencioso-administrativa. Todo iso sen prexuízo de calquera outro recurso que se estime procedente.” A Coruña, 09 de xullo de 2018. O Presidente O Secretario, PDFR 21179/2015 do 01/10/2015 O Deputado Antonio Leira Piñeiro José Luis Almau Supervía
11/07/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 6 de xullo de 2018 da Xefatura Territorial da Coruña, relativo ao levantamento das actas previas á ocupación de bens e dereitos afectados por unha instalación eléctrica, no concello de Abegondo (expediente IN407A 2015/193-1)

Acordo do 6 de xullo de 2018 da Xefatura Territorial da Coruña, relativo ao levantamento das actas previas á ocupación de bens e dereitos afectados por unha instalación eléctrica, no concello de Abegondo (expediente IN407A 2015/193-1) En relación co anuncio da convocatoria do día 31 de agosto de 2018, para o levantamento das actas previas á ocupación no procedemento expropiatorio para a construción da instalación eléctrica denominada centro de seccionamento e manobra Vizoño e liñas de interconexión, no concello de Abegondo, anuncio que se publicou neste Boletín Oficial da Provincia número 127, do día 5 de xullo de 2018, publícase agora a relación de fincas afectadas e das persoas propostas como propietarias delas. A Coruña, 6 de xullo de 2018. Isidoro Martínez Arca Xefe Territorial da Coruña RELACIÓN DE BENS E DEREITOS AFECTADOS
10/07/2018 | Administración LocalMunicipal
A Capela
Padrón contribuíntes mes de xuño do exercicio 2018 da taxa de prestación do servizo de axuda no fogar e o período de pagamento en voluntaria

Por resolución da alcaldía nº 181/2018 do día 5 de xullo, aprobouse o padrón de contribuíntes correspondente ao mes de xuño do exercicio 2018 da taxa de prestación do Servizo de Axuda no Fogar (Dependencia e libre concorrencia) e o período de pagamento en voluntaria. Así mesmo, sométese o mencionado padrón a información pública na Secretaría do Concello polo prazo de quince días, contados a partir da publicación do presente anuncio no Boletín Oficial da Provincia, a efectos de exame e reclamacións. A Capela, 5 de xullo de 2018 O alcalde, Manuel Meizoso López
10/07/2018 | Administración LocalMunicipal
Santiago de Compostela
Persoal
Corrección de erros nas Bases específicas da convocatoria para a provisión dunha praza de arquitecto

Advertido erro na base terceira, apartado 1 das bases específicas da convocatoria dunha praza de arquitecto, publicado no Boletín Oficial da Provincia de A Coruña número 56 de 22 de marzo de 2018, por resolución da concelleira-delegada de economía, facenda e administración de 1 de xuño de 2018, procédese á súa corrección, de xeito que onde dí: Os/as aspirantes, ademais de cumprir os requisitos esixidos nas Bases Xerais (BOP número 103, do 02 de xuño de 2017), deberán cumprir os seguintes: 1º. Posuír a titulación académica de grao en arquitectura ou equivalente.”-------- Os/as aspirantes, ademais de cumprir os requisitos esixidos nas Bases Xerais (BOP número 103, do 02 de xuño de 2017), deberán cumprir os seguintes: 1ª Posuir a titulación académica de arquitecto ou grao universitario en arquitectura mais o máster habilitante para obte-la equivalencia de grao co antigo título de arquitecto que supoña en total alomenos a obtención de 360 créditos ECTS (300 correspondentes ao grao e 60 correspondentes ao Máster), sen prexuízo da remisión á normativa estatal vixente en materia de homologación de títulos universitarios.”------ O que se publica para xeral coñecemento. Santiago de Compostela, 28 de xuño de 2018 A concelleira-delegada de economía, facenda e administración. (PD Dto. Alcaldía 28/6/2017) María Rozas Pérez.
10/07/2018 | Administración LocalMunicipal
A Capela
Padrón contribuíntes correspondente ao mes de xuño exercicio 2018 da taxa pola prestación do servizo de ensino na escola municipal de música e o período de pagamento en voluntaria

Por resolución desta alcaldía número 182/2018, do día 5 de xullo, aprobouse o padrón de contribuíntes correspondente ao mes de xuño do exercicio 2018 da taxa pola prestación do servizo de ensino na Escola Municipal de Música e o período de pagamento en voluntaria. Así mesmo, sométese o mencionado padrón a información pública na Secretaría do Concello polo prazo de quince días, contados a partir da publicación do presente anuncio no Boletín Oficial da Provincia, a efectos de exame e reclamacións. A Capela, 5 de xullo de 2018 O alcalde Manuel Meizoso López
10/07/2018 | Administración LocalMunicipal
Vilarmaior
Aprobación liquidación taxa SAF libre concorrencia xuño 2018

Mediante Decreto da Alcaldía de data do 03 de xullo de 2018 aprobouse o padrón fiscal da taxa pola prestación do servizo de axuda no fogar, en libre concorrencia, correspondente ao mes de xuño de 2018, por importe de 1.586,90 euros, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. Vilarmaior, 04 de xullo de 2018. O ALCALDE, Carlos Vázquez Quintián
10/07/2018 | Administración LocalMunicipal
Cambre
Anuncio de formalización de contrato de organización e desenvolvemento de campamentos de verán

a) Organismo: Concello de Cambre. b) Dependencia que tramita o expediente: Secretaría- Contratación. c) Número de expediente: 2018/C004/000001 d) Dirección de Internet do perfil de contratante: www.cambre.es e www.contratosdegalicia.es a) Tipo de contrato: Contrato de servizos b) Descrición: Servizo de organización e desenvolvemento de campamentos de verán no ano 2018 (prorrogable ao 2019) promovidos polo Departamento de Xuventude do Concello de Cambre. c) Referencia de nomenclatura: CPA 2008: 93.29 Outros servizos recreativos e de entretemento CPV: 92300000-4 Servicios de entretemento d) Medio de publicación dos anuncios de licitación. BOP A Coruña nº 40, Perfil do Contratante, Plataforma de Contratos Públicos de Galicia e diario “La Opinión” e) Data de publicación dos anuncios de licitación.27 de febreiro de 2018 (BOP, Perfil e Plataforma Contratos), e 2 de marzo de 2018 (prensa) a) Tramitación: Ordinario b) Procedemento: Aberto (con multiplicidade de criterios de adxudicación) 4. Valor estimado do contrato: 96.800,00 euros O presuposto máximo de licitación establecese sobre un prezo unitario por participante, nos seguintes prezos: O presuposto máximo anual do contrato é o seguinte: 1.- Para o Lote nº 1 (campamento de “pequenos”): A) Prezo sen IVE 16.500,00 euros B) IVE ( 10%) 1.650,00 euros C) Total A + B 18.150,00 euros 2.- Para o Lote nº 2 (campamento de “maiores”): A) Prezo sen IVE 27.500,00 euros B) IVE ( 10%) 2.750,00 euros C) Total A + B 30.250,00 euros a) Data da adxudicación: 26/06/2018. b) Data de formalización do contrato: 29/06/2018 c) Contratista: “Vida Láctea, S. L. U.” (Lotes nºs 1 e 2) d) Importe de adxudicación: Prezos unitarios por participante: O presuposto máximo anual do contrato é o seguinte: 1.- Para o Lote nº 1 (campamento de “pequenos”): A) Prezo sen IVE 12.200,00 euros B) IVE ( 10%) 1.220,00 euros C) Total A + B 13.420,00 euros 2.- Para o Lote nº 2 (campamento de “maiores”): A) Prezo sen IVE 25.565,00 euros B) IVE ( 10%) 2.556,50 euros C) Total A + B 28.121,50 euros e) Ventaxas da oferta adxudicataria: a. Oferta económica b. Proxectos técnicos presentados para os dous lotes integrantes do contrato (Lote nº 1: campamento de “pequenos”, e Lote nº 2: campamento de “maiores”) Cambre, 4 de xullo de 2018 O Alcalde Oscar A. García Patiño
10/07/2018 | Administración LocalMunicipal
Teo
Anuncio de cobranza IAE 2018

Comunícase, en relación cos recibos do Imposto sobre Actividades Económicas correspondentes a 2018, e cando se trate de cotas nacionais e provinciais, das cales a xestión recadatoria corresponde á Administración Tributaria do Estado, o seguinte: Do 17 de setembro ata o 20 de novembro de 2018 (Resolución de 24 de maio de 2018 do Departamento de Recadación da AEAT) A través das Entidades Colaboradoras (Bancos, Caixas de Aforro e Cooperativas de Crédito) nas que non é preciso que o obrigado ao pago dispoña de conta aberta. A través das Entidades Colaboradoras (Bancos, Caixas de Aforro e Cooperativas de Crédito) nas que non é preciso que o obrigado ao pago dispoña de conta aberta. Os ingresos poderánse efectuar no horario de atención ao público de ditas Entidades. Igualmente, o pago de cotas nacionais e provinciais poderá ser realizado mediante adebedo en conta, a través de Internet, na direccion www.agenciatributaria.es,, na opción: “Sede electrónica. Trámites destacados. Pago de impostos.” Para realizar o pago a través de Internet é necesario dispoñer dun sistema de sinatura electrónica dos admitidos pola AEAT. O vencemento do prazo de ingreso en período voluntario, sen se ter satisfeito a débeda, determinará o inicio do período executivo, e o devengo dos xuros de mora e dos recargos a que se refiren os artigos 26 e 28 da Lei Xeral Tributaria. Teo, 5 de xullo de 2018 O alcalde Rafael Carlos Sisto Edreira
10/07/2018 | Administración LocalMunicipal
Mugardos
Padrón escolas municipais culturais e deportivas maio 2018

A resolución da Alcaldía núm.715/26.06.2018 aprobou o padrón fiscal correspondente ao mes de maio do exercizo 2018 das escolas municipais culturais e deportivas. O padrón quedara exposto ao público no Concello de Mugardos durante o prazo de 15 días, a contar dende o día seguinte ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, Xeral Tributaria, e artigo 24 do RXR. Contra a referida liquidación poderá Vde. interpoñer o recurso de reposición ante a propia Alcaldía no praza de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da le 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as acción que procedan ante a xurisdicción competente. Dous meses contados a partir do seguinte ao da finalización da exposición pública. Unha vez tanscorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constriximento. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumplimento no artigo 102 da Lei 58/2003, de 17 de decembro, Xeral Tributaria. Mugardos, 4 de xullo de 2018 A alcaldesa Mª del Pilar Díaz Otero
10/07/2018 | Administración LocalMunicipal
A Pobra do Caramiñal
Anuncio de aprobación definitiva do Orzamento para o exercicio 2018

Aprobado definitivamente o Orzamento do Concello da Pobra do Caramiñal para o exercicio 2018 en sesión plenaria do 6 de xullo de 2018, de acordo co establecido no artigo 169.3 do Real Decreto Lexislativo 2/2004 de 5 de marzo, polo que se aproba o Texto refundido da Lei reguladora das facendas locais e 20.3 do Real Decreto 500/90, procédese á publicación do orzamento, resumido por capítulos, e o cadro de persoal de acordo co previsto no artigo 127 do RDL 781/1986, para a súa entrada en vigor de acordo co previsto no artigo 169.5 do RDL 2/2004. Contra a aprobación definitiva do Orzamento, poderase interpoñer recurso contencioso-administrativo, nos prazos e forma establecidos nas normas da citada xurisdicción, de conformidade co establecido no artigo 171 do RDL 2/2004 e artigo 23 do RD 500/90 de 20 de Abril. A Pobra do Caramiñal, 6 de xullo de 2018 O Alcalde, José Luis Piñeiro García
10/07/2018 | Administración LocalMunicipal
Cabana de Bergantiños
Aprobación definitiva da Ordenanza reguladora do prezo público pola utilización do albergue xuvenil

O Pleno do Concello de Cabana de Bergantiños, en sesión Plenaria extraordinaria celebrada o 10 de maio de 2018 acordou aprobar provisionalmente a Ordenanza reguladora do prezo público pola utilización do albergue xuvenil e que se expuxera a información pública polo prazo de trinta días hábiles, e de non producirse reclamacións consideraríase definitivamente aprobada. No BOP nº92 de 16 de maio de 2018 publícase o anuncio de exposición ao público sen que no prazo de trinta días se producira ningunha reclamación. Estando, polo tanto, aprobada definitivamente a Ordenanza Fiscal citada publícase o seu texto íntegro no “Boletín Oficial da Provincia” en cumprimento do disposto no artigo 17.4 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais. De conformidade co previsto nos artigos 41 a 47 e 127 do Texto Refundido da Lei Reguladora de Facendas Locais aprobado por Real Decreto Lexislativo 2/2004, do 5 de marzo, O Concello de Cabana de Bergantiños establece o prezo público o Concello de Cabana de Bergantiños establece o “Prezo Público pola utilización do Albergue xuvenil” que se rexerá pola presente Ordenanza Fiscal. Constitúe o feito impoñible da presente Ordenanza a utilización do Albergue xuvenil. Estarán obrigados ao pago dos Prezos públicos establecidos as persoas, naturais ou xurídicas que, previa autorización, utilicen as instalacións do Albergue. A obriga de pagar o prezo público nace desde que se autorice a utilización das instalacións do Albergue. A contía dos prezos públicos regulados nesta Ordenanza, (sen incluír o IVE repercutible aos usuarios) será a seguinte: Os prezos públicos esixiranse desde que se autorice a utilización das instalacións do Albergue. O obrigado ao pago, antes de proceder á utilización real do inmoble, deberá realizar o depósito do importe total. Cando por causas non imputables ao obrigado ao pago do prezo público, a utilización das instalacións non se leve a efecto, procederá a devolución do importe correspondente. As débedas por este concepto poderán esixirse polo procedemento administrativo de constrinximento. A presente Ordenanza Fiscal foi aprobada na sesión plenaria de data 10/05/2018 entrando en vigor ao día seguinte da súa publicación do texto íntegro no Boletín Oficial da Provincia, e continuará vixente en tanto non se acorde a súa modificación ou derrogación expresa.” Cabana de Bergantiños, a 5 de xullo de 2018 O Alcalde, D. José Muíño Domínguez
10/07/2018 | Administración LocalMunicipal
Malpica de Bergantiños
Recadación
Exposición pública da conta xeral do exercicio 2017

Formulada e rendida a Conta Xeral do Orzamento desta Corporación correspondente ao exercicio 2017 e informada pola Comisión Especial de Contas, exponse ao público cos documentos que a xustifican nas oficinas deste Concello por espazo de quince días, contados a partir do seguinte ao da inserción do presente edicto no Boletín Oficial da Provincia, co obxecto de que os interesados poidan examinala e formular por escrito os reparos e observacións que estimen pertinentes durante dito prazo de exposición e oito días mais, de conformidade co que determina o artigo 212.3 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. En Malpica de Bergantiños, 04/07/2018 O alcalde. Elena Dimitrova Valsells San Casimiro.
10/07/2018 | Administración LocalMunicipal
Muxía
Aprobación definitiva modificación bases execución

O día 8 de xuño de 2018, o Pleno da Corporación aprobou inicialmente a modificación das Bases de Execución do Orzamento do exercicio 2017 prorrogado ao exercicio 2018. Segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial foi exposto ao público durante o prazo de 15 días hábiles dende a súa publicación no BOP nº 110 do día 12 de xuño de 2018. Durante o dito prazo non se presentaron reclamacións contra o acordo inicial, polo que de conformidade co previsto no artigo 169.4 do RDL 2/2004, publícase a redacción completa de tal modificación aos efectos da súa aprobación definitiva e entrada en vigor: (…) Corresponde ao Sr. Alcalde-Presidente ou a Xunta de Goberno Local, segundo o acordo plenario de delegación de competencias e/ou o establecido nas presentes bases, o recoñecemento e a liquidación das obrigas derivadas dos compromisos de gastos legalmente adquiridos. (…) Inclúese a seguinte táboa de subvencións nominativas para este exercicio: Inclúense tamén as seguintes dotacións para convocatoria en concurrencia de subvencións: O que se publica para os efectos previstos na lexislación citada, facendo constar que contra a aprobación definitiva poderá interpoñerse recurso contencioso-administrativo, segundo o disposto no artigo 171 do RDL 2/2004, de 5 de marzo, no prazo de dous meses contados a partir da data da aprobación definitiva. Muxía, 5 de xullo de 2018 O alcalde Félix Porto Serante
10/07/2018 | Administración LocalMunicipal
Vilasantar
Delegación de funcións

Esta Alcaldía dispón que durante os días 9 de xullo ao 20 de xullo de 2018, ambos inclusive, asuma as funcións de alcalde o tenente de alcalde, D. Óscar Vázquez Corral. O que se fai público en cumprimento do disposto no artigo 47.2 en relación co 44.2 do Regulamento de organización, funcionamento e réxime xurídico das entidades locais, aprobado por Real decreto 2,568/1986, do 28 de novembro. Vilasantar, 5 de xullo de 2018 O alcalde Fernando Pérez Fernández
10/07/2018 | Administración LocalMunicipal
Vilarmaior
Aprobación liquidación SAF dependencia xuño 2018

Mediante Decreto da Alcaldía de data do 03 de xullo de 2018 aprobouse o padrón fiscal da taxa pola prestación do servizo de axuda no fogar, a persoas dependentes valoradas, correspondente ao mes xuño de 2018, por importe de 1.822,93 euros, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. Vilarmaior, 04 de xullo de 2018. O ALCALDE, Carlos Vázquez Quintián
10/07/2018 | Administración LocalMunicipal
Val do Dubra
Anuncio exposición pública aprobación conta xeral exercicio 2017

Formulada e rendida a conta Xeral do Exercicio económico de 2017 deste Concello, e informada pola Comisión Informativa Especial de Contas, na súa sesión extraordinaria do día 04 de xullo de 2018; exponse ó público no departamento de Secretaría-Intervención desta entidade cos documentos que a xustifican, por prazo de 15 días hábiles, contados a partires do seguinte ó da publicación deste anuncio no Boletín Oficial da Provincia, para que poida ser examinada e formularse os reparos e observacións que se estimen pertinentes, durante dito prazo de exposición e os 8 seguintes, de conformidade co disposto no artigo 212.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. Val do Dubra, 4 de xullo de 2018./ O Alcalde./ Asdo. Antonio Negreira Noya
10/07/2018 | Administración LocalMunicipal
Santiago de Compostela
Secretaría Xeral
Anuncio convocatoria axudas

ANUNCIO A concelleira delegada de Acción Cultural mediante decreto do día 2 de xullo de 2018 acordou, logo de rematar o prazo de presentación de solicitudes para a convocatoria aberta de axudas de apoio a procesos e actividades culturais 2018-2019, ordear a publicación da relación provisional de solicitudes admitidas (Anexo I), solicitudes excluídas provisionalmente (Anexo II), con indicación da subsanación correspondente, e as solicitudes excluídas (Anexo III), con indicación da causa de exclusión. Os solicitantes excluídos provisionalmente deberán achegar no prazo de 10 días contados dende o seguinte ao da publicación desta resolución, a documentación necesaria. De non facelo así, teráselles por desistido da súa petición segundo o artigo 68 da Lei 39/2015 de 1 de outubro, do Procedemento Administrativo Común das Administracións Públicas. A documentación deberá presentarse no Rexistro Xeral do Concello de Santiago de Compostela ou calquera dos medios previstos no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas. Os solicitantes excluídos poden interpoñer recurso potestativo de reposición no prazo dun mes contado dende o día seguinte ao da publicación no Boletín Oficial da Provincia. Santiago de Compostela, 3 de xullo de 2018 O alcalde Asdo.: Martiño Noriega Sánchez Anexo I LISTADO SOLICITUDES ADMITIDAS - BERIO MOLINA QUIROGA - CULTURACTIVA, SCG - GAME OVER PRODUCTIONS, SL - IÑIGO RODRIGUEZ ROMAN - IRIA FERNANDEZ SOBRADO - LAZARO DUYOS JORDAN - LUIS VALLECILLO GONZALEZ - MARIA JOSE PAMPANO LOPEZ - SILVANA ANDREA STATESCU PERUCHENA - NUMAX S. COOP. GALEGA - PISTACATRO PRODUTORA DE SOÑOS, SL - TINTIMAN AUDIOVISUAL, FORMACION E PROGRAMACION CULTURAL, SLL - TITERES CACHIRULO, SL - TITERES CAHIRULO, SL Lenda: A- Modelo solicitude Anexo I B- Copia do CIF da entidade C- Copia do DNI do solicitante e/ou de quen o represente D- Certificado de ausencia de débedas da Axencia Española de Administración Tributaria. E- Certificado de ausencia de débedas coa Tesourería Xeral da Seguridade Social. F- Certificado de ausencia de débedas coa Axencia Tributaria da Xunta de Galicia. G- Certificado do número de conta bancaria H- Declaración de non incorrer en ningún dos supostos de incapacidade e incompatibilidade para a percepción de subvencións ou axudas públicas. I- Declaración de outras axudas públicas ou privadas, solicitadas ou concedidas para a mesma actividade. Anexo III LISTADO DE SOLICITUDES EXCLUÍDAS
10/07/2018 | Administración LocalMunicipal
Ferrol
Deportes
Corrección erro edicto

No BOP nº 119 do 25/06/2018 publicáronse as bases da convocatoria para o outorgamento de autorizacións para a utilización das instalacións deportivas e pistas escolares no Concello de Ferrol. Tempada 2018-2019. Dectectado erro na táboa PISTAS DEPORTIVAS ESCOLARES PARA A TEMPADA 2018-2019 (páxina 11 do dito BOP), publícase de novo quedando da seguinte forma: Esta publicación abre de novo o prazo de presentación de solicitudes establecido no punto 3 das bases reguladoras das autorizacións. Salvo indicación en contra polos respectivos solicitantes, as solicitudes xa presentadas consideraranse válidas. Ferrol 04 de xullo de 2018 O concelleiro delegado da Área de Cultura e Educación, Universidade, Deportes Turismo e Festas Jesús Basterrechea López
10/07/2018 | Administración LocalMunicipal
Ames
Inicio expediente para a elección de xuíz/a de paz substituto/a do Concello de Ames

En sesión plenaria de 28 de xuño de 2018 prestase aprobación ás bases para a elección de xuíz/a de paz substituto/a do Concello de Ames.1. Obxecto da convocatoria: Elección de xuíz/a de paz substituto/a do Concello de Ames.2. Prazo de presentación de solicitudes: Quince días hábiles contados a partir da publicación do anuncio no Boletín Oficial da Provincia. Tamén se publicará no taboleiro de anuncios, nos xornais El Correo Gallego e La Voz de Galicia, e no taboleiro de anuncios da sede electrónica do Concello de Ames.3. Requisitos dos solicitantes: a) Ser español/a. b) Ter dezaoito anos de idade. c) Non ter acadada a idade de xubilación na Carreira Xudicial (70 anos). d) Declaración xurada de non estar incapacitado/a para o exercicio da Carreira Xudicial. e) Declaración xurada de non estar incurso/a en causa de incompatibilidade e no suposto de estar incurso/a, coa excepción de actividades profesionais e mercantís, compromiso de optar polo posto de xuíz/a de paz titular do Concello de Ames.4. Documentación: As solicitudes dirixiranse ao alcalde - presidente do Concello e estarán acompañadas da seguinte documentación, que terá carácter de orixinal ou copia compulsada: - DNI. - Partida de nacemento. - Certificado do Rexistro Central de penados e rebeldes. - Declaracións xuradas ás que se fai referencia no punto anterior. - Relación e documentación acreditativa dos méritos alegados.5. Criterios de valoración: 1º -Licenciado/a en dereito ou grao en Dereito.2º.-Experiencia como xuíz/a de paz. O que se fai público para xeral coñecemento. Ames, 29 de xuño de 2018 O alcalde José M. Miñones Conde
10/07/2018 | Administración LocalMunicipal
Muxía
Aprobación definitiva expediente de transferencia de crédito

O Pleno da Corporación, en sesión celebrada o día 8 de xuño de 2018, aprobou inicialmente o expediente de modificación de crédito “Transferencia de Crédito 5/2018”. Segundo o previsto nos arts.179,177.2 e 169 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial expúxose ao público durante o prazo de 15 días hábiles dende a súa publicación no BOP nº 110 do día 12 de xuño de 2018. Dado que durante dito prazo non se presentaron reclamacións contra o acordo inicial, e de conformidade co previsto no artigo 169.3 do RDL 2/2004, publícase o resumo por capítulos aos efectos da súa aprobación definitiva e entrada en vigor: O que se publica para os efectos previstos na lexislación citada, facendo constar que contra a aprobación definitva poderá interpoñerse recurso contencioso-administrativo, segundo o disposto no artigo 171 do RDL 2/2004, de 5 de marzo, no prazo de dous meses contados a partir do día da aprobación definitiva. Muxía, 5 de xullo de 2018 O alcalde Félix Porto Serantes
10/07/2018 | Administración LocalMunicipal
Moeche
Bases para a selección e contratación de persoal laboral temporal ao abeiro do Programa de Integración Laboral (PIL) da Deputación da Coruña para o ano 2018

Consonte o Decreto da Alcaldía 134/2018, de data 04/07/2018 resolveuse a convocatoria, e máis as bases, para a contratación laboral temporal, mediante o procedemento de concurso-oposición, dos seguinte postos: - 1 Oficial de 2ª Operario Servizos Múltiples (4 meses e 15 dias), 30 horas semanais - 1 Oficial de 2ª Condutor-maquinista (4 meses e 15 días) 30 horas semanais. - 1 Peón (3 meses e 15 días), 30 horas semanais. As bases están, a disposición das persoas interesadas, no taboleiro de anuncios da Casa do Concello e na páxina web municipal (www.moeche. gal). O prazo para a presentación de solicitudes será de 8 días naturais, contados a partir do día seguinte ao da publicación deste anuncio no Boletín Oficial da Provincia. Moeche, 5 de xullo de 2018. A alcaldesa. Asdo.: Beatriz Bascoy Maceiras.
10/07/2018 | Administración LocalMunicipal
Oleiros
Persoal
Listaxe provisional de persoas admitidas e excluídas para participar no procedemento de selección dun/ha auxiliar administrativo/a (persoal funcionario interino)

Por resolución nº 2822/2018, do 2 de xullo, da segunda tenente de alcalde delegada de Persoal, ditada en uso das competencias atribuídas polo Decreto da alcaldía nº 2797/2015, do 8 de xullo, aprobouse a listaxe provisional de persoas admitidas e excluídas para participar procedemento selectivo para a cobertura, por un/ha funcionario/a interino/a, dunha praza de auxiliar administrativo/a: Confírese un prazo de CINCO DÍAS hábiles a contar desde o día seguinte ao da publicación desta resolución no B. O. P. da Coruña para os efectos de presentación de reclamacións e dos documentos requiridos. Oleiros, 4 de xullo de 2018 A segunda tenente de alcalde delegada de Persoal Maria Lucina Enriquez Etulain
10/07/2018 | Administración LocalMunicipal
Santiago de Compostela
Secretaría Xeral
Anuncio axudas asociacións

ANUNCIO A concelleira delegada de Acción Cultural mediante decreto do día 2 de xullo de 2018 acordou, logo de rematar o prazo de presentación de solicitudes para a convocatoria aberta de axudas de apoio a procesos e actividades culturais PARA ENTIDADES SEN ÁNIMO DE LUCRO 2018-2019, ordear a publicación da relación provisional de solicitudes admitidas (Anexo I), solicitudes excluídas provisionalmente (Anexo II), con indicación da subsanación correspondente, e as solicitudes excluídas (Anexo III), con indicación da causa de exclusión. Os solicitantes excluídos provisionalmente deberán achegar no prazo de 10 días contados dende o seguinte ao da publicación desta resolución, a documentación necesaria. De non facelo así, teráselles por desistido da súa petición segundo o artigo 68 da Lei 39/2015 de 1 de outubro, do Procedemento Administrativo Común das Administracións Públicas. A documentación deberá presentarse no Rexistro Xeral do Concello de Santiago de Compostela ou calquera dos medios previstos no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas. Os solicitantes excluídos poden interpoñer recurso potestativo de reposición no prazo dun mes contado dende o día seguinte ao da publicación no Boletín Oficial da Provincia. Santiago de Compostela, 3 de xullo de 2018 O alcalde Asdo.: Martiño Noriega Sánchez Anexo I LISTADO SOLICITUDES ADMITIDAS - ASOCIACION AMIGOS DA OPERA DE SANTIAGO DE COMPOSTELA - ASOCIACION COMPOSTELA LITERARIA - ASOCIACION CULTURAL BARRIGA VERDE - ASOCIACION CULTURAL-MUSICAL DE ANTIGUOS TUNOS COMPOSTELANEOS E AMIGOS DO MUSEO CASA DE LA TROYA - ASOCIACION DE ACTORES E ACTRICES DE GALICIA. AAAG - ASOCIACION VIOLONCHELISTAS DE GALICIA - FUNDACION ARAGUANEY - KINO GALICIA Lenda: A- Modelo solicitude Anexo I B- Copia do CIF da entidade C- Copia do DNI do solicitante e/ou de quen o represente D- Certificado de ausencia de débedas da Axencia Española de Administración Tributaria. E- Certificado de ausencia de débedas coa Tesourería Xeral da Seguridade Social. F- Certificado de ausencia de débedas coa Axencia Tributaria da Xunta de Galicia. G- Certificado do número de conta bancaria H- Certificado do acordo de solicitude de axuda e nomeamento de representante para tal fin. I- Declaración de non incorrer en ningún dos supostos de incapacidade e incompatibilidade para a percepción de subvencións ou axudas públicas. J- Declaración de outras axudas públicas ou privadas, solicitadas ou concedidas para a mesma actividade. Anexo III LISTADO DE SOLICITUDES EXCLUÍDAS
30/07/2018 | Administración LocalMunicipal
Fene
Secretaría
Dedicación parcial

Na sesión plenaria do 05.07.2018 adoptouse o seguinte acordo: 1º Fíxanse as seguintes dedicacións: · Alcalde-Presidente: dedicación exclusiva de 41.405,85 € brutos anuais distribuídos en 12 pagas mensuais e dúas extraordinarias da mesma contía nos meses de xuño e decembro. · Concelleiro/a 1: dedicación parcial de 13.863,34 € brutos anuais distribuídos en 12 pagas mensuais e dúas extraordinarias da mesma contía nos meses de xuño e decembro. O réxime de dedicación mínima diaria será do 50% da xornada laboral. · Concelleiro/a 2: dedicación parcial de 13.863,34 € brutos anuais distribuídos en 12 pagas mensuais e dúas extraordinarias da mesma contía nos meses de xuño e decembro. O réxime de dedicación mínima diaria será do 50% da xornada laboral. O devengo das pagas extraordinarias dos meses de xuño e decembro estarán suxeitas ás mesmas normas que as previstas para o personal funcionario. Conforme ao artigo 75.5 LBRL, por Resolución da alcaldía determinaranse os membros da Corporación que realicen as súas funcións con dedicación.2º Solicitar ante a Tesourería Xeral da Seguridade Social os cambios da afiliación e alta dos concelleiros con dedicación que sexan precisos 3º Os membros da Corporación que non desempeñen cargos en réxime de dedicación percibirán, pola concorrencia efectiva ás sesións dos órganos colexiados dos que formen parte, as asistencias fixadas no acordo plenario do 07.07.2015.” Por Resolución da alcaldía 870/2018 do 18 de xullo acordouse: “Determinar os seguintes membros da Corporación que exercerán as súas funcións con dedicación parcial: -Concelleira 2: Hans Martin Llenas Pladenas” O que se fai público aos efectos do previsto no artigo 75.5 LBRL. Asinado dixitalmente polo alcalde Gumersindo Pedro Galego Feal, en Fene o 18 de xullo de 2018.
30/07/2018 | Administración LocalMunicipal
Dodro
Anuncio modificación da composición da mesa de contratación permanente

O Pleno da Corporación na sesión ordinaria do día 20 de xullo de 2018, por unanimidade dos concelleiros presentes na sesión, adoptou, entre outros, o seguinte ACORDO: Primeiro. Modificar a composición da mesa de contratación permanente quedando como segue: PRESIDENTE: Alcalde-presidente ou concelleiro en quen delegue VOCAIS: Ángela María Viqueira Allo, secretaria-interventora do Concello Flora María Zúñiga Losada, administrativa de oficinas xerais Ana María Rial Dafonte, encargada da biblioteca municipal SECRETARIO: María José Rodríguez Expósito, técnica de xestión económica Segundo. Publicar a modificación da composición da mesa de contratación permanente no Boletín Oficial da Provincia, así como no perfil do contratante. O que se fai público para xeral coñecemento. Dodro, 24 de xullo de 2018 O alcalde Valentín Alfonsín Somoza
30/07/2018 | Administración LocalMunicipal
Melide
Anuncio conta xeral 2017 Concello de Melide

Informada a Conta Xeral do orzamento do Concello de Melide do ano 2017 pola Comisión Especial de Contas na sesión do 26 de xullo de 2018, exponse ao público durante o prazo de 15 días durante os cales, e 8 días máis, as persoas interesadas poderán presentar reclamacións, reparos ou observacións. O que se fai público en cumprimento do artigo 116 da Lei 7/1985, de 2 de abril así como do artigo 212.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. Melide, 26 de xullo de 2018 A alcaldesa Dalia García Couso
30/07/2018 | Administración LocalMunicipal
Camariñas
Delegación das funcións da Alcaldía entre os días 19 e 22 de xullo na primeira tenente de alcalde por ausencia

ANUNCIO DELEGACIÓN DAS FUNCIÓNS DA ALCALDÍA ENTRE OS DÍAS 19 E 22 DE XULLO NA PRIMEIRA TENENTE DE ALCALDE POR AUSENCIA Por ausentarme da Alcaldía entre os días 19 e 22 de xullo de 2018, ambos incluídos, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, en esta data ACORDO: PRIMEIRO.–Delegar as funcións da Alcaldía entre os días 19 e 22 de xullo de 2018, ambos incluídos, na 1.ª tenente de alcalde, Dna. Osvaldo Daniel Akri Llussa. No suposto de producirse a vacante, ausencia ou enfermidade da anteriormente indicada, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da parte resolutiva deste Decreto, a presente delegación quedaría automaticamente revogada. SEGUNDO.–Que as resolucións administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO.–Notificar o presente Decreto á interesada, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre Camariñas, a 23 de xullo de 2018. O alcalde Asdo.: Manuel Valeriano Alonso de León